'पंचकन्या' उपन्यास में वर्णित घुमंतू समाज - प्रो. (डॉ.) सुपर्णा संसुद्धी (International Journal of Humanities, Social Science, Business Management & Commerce, 2024)
चर्चित युवा लेखिका के रूप में मनिषा कुलश्रेष्ठ जी ने अपने उपन्यासों में विविधता एवं नवीनता का सूत्रपात किया है। 2016 ई. में प्रकाशित 'पंचकन्या' उपन्यास में वर्तमान स्त्री जीवन की कहानी पौराणिक संदर्भों के परिप्रेक्ष्य में देखी गयी है। स्त्री जीवन की कहानी जो सदियों से प्रश्नांकित रही है, इसका समाधान ढूँढ़ने का प्रयास है। पौराणिक संदर्भ लेकर वर्तमान आधुनिक स्त्री विमर्श का नया पहलू यहाँ प्रस्तुत हुआ है। ‘पंचकन्या’ उपन्यास का चौथा हिस्सा ‘नाग- कन्याएँ’ में घुमंतू समाज की सोपीना के बहाने कालबेलिया घुमंतू समाज का चित्रण बड़ी संवेदनशीलता के साथ किया है। समकालीन व्यवस्था में घुमंतू समाज की स्त्री का शोषण कैसे होता है? इसको यहाँ देख सकते हैं। घुमंतू जीवन की विवशता, लाचारी एवं अपमानित जीवन, भूख की पीड़ा, अशिक्षा रुढ़ि-परंपरा, अंधश्रद्धा रीतिरिवाज आदि का चित्रण यहाँ किया गया है। गुनहगार जनजाति का कलंक, उपेक्षित एवं अन्याय अत्याचार ग्रस्त जीवन जीनेवाली सोपीना का जीवन संघर्ष कालबेलिया समाज का प्रतिनिधित्व करता है।
Keywords: cc-by-4.0; पंचकन्या; घुमंतू समाज; कालबेलिया जनजाति-जीवन समस्या; पौराणिक संदर्भ; नारी जीवन; आधुनिक स्त्री विमर्श